La Colla Verda torna a la Marjal dels Moros amb tres noves iniciatives
18 d’abril 2018

![](/media/e4eb3uby/68-web_cuerpo_lacollaverda.jpg)

  

La Colla Verda, un grup de voluntariat ambiental de l'Ajuntament de Sagunt i Acció Ecologista Agró, és com les aus migratòries, ja que sempre torna a la Marjal dels Moros, com afirmen des de l'organització. Enguany ho farà en plena primavera, en tres ocasions en les quals la ciutadania queda convidada, per a poder recuperar els valors naturals de la marjal.

  

La primera cita serà este dissabte, 21 d'abril, i consistirà a embellir amb una plantació de lliris grocs este xicotet però valuós aiguamoll, concretament la zona del Grau Vell, ja que ha sigut un dels llocs més afectats per l'incendi del passat mes de gener. En la següent activitat, programada per al dissabte 12 de maig, es farà una jornada de restauració ambiental. I per a l'última convocatòria, dissabte 9 de juny, s'organitzarà un cens d'aus. 

  

Amb estes tres activitats, la Colla Verda vol posar el seu granet d'arena en la recuperació de la Marjal dels Moros, i a més fer partícip el veïnatge d'este repte. Totes les activitats començaran a les 10.30 hores de cada dia.

  

Les persones interessades, que vulguen ajudar a recuperar els valors naturals de la marjal, han de contactar amb la Comissió d'Educació Ambiental d'Acció Ecologista-Agró, enviant un correu electrònic a agromorvedre@gmail.com o cridant al 960 263 617.

  

![](/media/0vdl5jbq/68-web_cuerpo2_lacollaverda.jpg)  
  
  

​  

​

*   [](http://www.facebook.com/sharer.php?u=https://aytosagunto.es/va/actualitat/la-colla-verda-torna-a-la-marjal-dels-moros-amb-tres-noves-iniciatives/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-torna-a-la-marjal-dels-moros-amb-tres-noves-iniciatives/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-torna-a-la-marjal-dels-moros-amb-tres-noves-iniciatives/ "Linked In")
*   [](mailto:?body=https://aytosagunto.es/va/actualitat/la-colla-verda-torna-a-la-marjal-dels-moros-amb-tres-noves-iniciatives/)